钦定古今图书集成/明伦汇编/闺媛典/第119卷 > 廖伯妻因氏
## 钦定古今图书集成/明伦汇编/闺媛典/第119卷 > 廖伯妻因氏

按《益都耆旧传》：广汉廖伯妻者，同县因氏女也，名纪。
年十六适伯，伯早卒。既性聪敏，达于《诗》《书》《女传》，进退
闲暇。又有美色，见者贪之，割面告诚，以全其节。曰：“求
生害仁，仁者不为；纪生见礼义，岂独使古人擅名者
哉！”因作诗三章，以风父母。而举县嘉其才丽，媒介滋
繁，遂援刀断指，以明其志。